[pic] | EUROOPA KOMISJON |

Brüssel 29.10.2010

KOM(2010) 617 lõplik

Ettepanek:

EUROOPA PARLAMENDI JA NÕUKOGU OTSUS

Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2010/005 ES/Comunidad Valenciana Natural Stone, Hispaania)

SELETUSKIRI

Eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe[1] punkti 28 kohaselt võib Globaliseerumisega Kohanemise Euroopa Fondi (edaspidi „fond”) kasutada igal aastal piirmäära raames, mis on kuni 500 miljoni euro võrra suurem finantsraamistiku vastavates rubriikides ettenähtust.

Fondist abi saamise tingimused on sätestatud Euroopa Parlamendi ja nõukogu 20. detsembri 2006. aasta määruses (EÜ) nr 1927/2006 Globaliseerumisega Kohanemise Euroopa Fondi loomise kohta[2].

9. märtsil 2010 esitas Hispaania taotluse EGF/2010/005 ES/Comunidad Valenciana Natural Stone fondist rahalise toetuse saamiseks seoses töötajate koondamisega NACE Revision 2 osa 23 (muude mittemetalsetest mineraalidest toodete tootmine)[3] alla kuuluvas 66 ettevõttes, mis tegutsevad Hispaania NUTS II piirkonnas (Comunidad Valenciana (ES52)).

Pärast taotluse põhjalikku läbivaatamist otsustas komisjon kooskõlas määruse (EÜ) nr 1927/2006 artikliga 10, et kõnealuses määruses sätestatud tingimused rahalise toetuse saamiseks on täidetud.

TAOTLUSE KOKKUVÕTE JA ANALÜÜS

Põhiandmed: |

EGFi viitenumber | EGF/2010/05 |

Liikmesriik | Hispaania |

Artikkel 2 | (b) |

Asjaomased ettevõtted | 66 |

NUTS II piirkond | Comunidad Valenciana [ES52] |

NACE Revision 2 osa | Osa 23 (Muude mittemetalsetest mineraalidest toodete tootmine ) |

Vaatlusperiood | 31/3/2009 kuni 30/12/2009 |

Individuaalsete teenuste alguskuupäev | 7/6/2010 |

Taotluse esitamise kuupäev | 9/3/2010 |

Koondamised vaatlusperioodil | 528 |

Abi vajavate koondatud töötajate arv | 300 |

Individuaalsed teenused: eelarve (eurodes) | 2 098 800 |

Fondi toetuse rakendamisega seotud kulud[4]: eelarve (eurodes) | 90 200 |

Fondi toetuse rakendamisega seotud kulude protsent kogukuludest | 4,12 |

Eelarve kokku (eurodes) | 2 189 000 |

Fondi toetus eurodes (65 %): | 1 422 850 |

1. Taotlus esitati komisjonile 9. märtsil 2010 ning sellele lisati täiendavat teavet kuni 25. maini 2010.

2. Taotlus vastab fondi kasutamise tingimustele, mis on sätestatud määruse (EÜ) nr 1927/2006 artikli 2 punktis b, ning see on esitatud kõnealuse määruse artiklis 5 sätestatud kümnenädalase tähtaja jooksul.

Koondamiste seos globaliseerumisest tingitud oluliste struktuurimuutustega maailmakaubanduses või ülemaailmse finants- ja majanduskriisiga

3. Tõendamaks seost koondamiste ning ülemaailmse finants- ja majanduskriisi vahel, väidab Hispaania, et kriis on mõjutanud rängalt ehitussektorit. USA kõrgema riskiastmega hüpoteeklaenude turu kokkuvarisemisel koos sellest tulenevate oluliste kahjulike tagajärgedega pankadele ja finantsturgudele oli otsene mõju finantsinstitutsioonide kapitalibaasi vähenemisele. Paljude finantsinstitutsioonide laenuvõimekus vähenes ja nad muutusid ettevaatlikumaks. Seepärast vähenesid märkimisväärselt ehitussektorile ja üksikisikutele antavad laenud ning seoses tarbijate usalduse langusega ja sularaha puudusega vähenes ka nõudlus uute elamute järele.

4. Komisjon tunnistas majanduse taastamiskavas,[5] et majanduskriisi tagajärjel on nõudlus ELi ehitussektoris järsult vähenenud. Hiljem saadud andmed[6] kinnitasid märkimisväärset langust ehitussektoris: EL 27s toimus 2009. aastal eelneva aasta sama perioodiga võrreldes langus kolmes järjestikuses kvartalis (1. kvartalis -10,8, 2. kvartalis -8,5 ja 3. kvartalis -9,2), seda peamiselt erainvesteeringute vähenemise tõttu eluasemesektoris. Nõudlus looduslikest kivimitest valmistatud lõpptoodete (põrandakatted, hoonete fassaadid jms) järele on tihedalt seotud nõudlusega ehitussektoris, mida mõjutab uute ehitiste arv ning nõudlus ajakohastamis- ja renoveerimistööde järele. Komisjon on oma hinnangus[7] sama sektori ja sama piirkonna kohta esitatud taotluse kohta juba märkinud, et NACE Revision 2 osa 23 (muude mittemetalsetest mineraalidest toodete tootmine) alla kuuluvaid ettevõtteid, mis tegutsevad NUTS II piirkonnas (Comunidad Valenciana), on mõjutanud majandus- ja finantskriis.

Koondamiste arvu tõendamine ja vastavus artikli 2 punktis b esitatud kriteeriumidele

5. Hispaania esitas kõnealuse taotluse määruse (EÜ) nr 1927/2006 artikli 2 punkti b sekkumiskriteeriumide alusel, mille kohaselt on fondist abi saamise tingimuseks vähemalt 500 töötaja koondamine üheksakuulise perioodi jooksul ettevõtetes, mis tegutsevad samas NACE Revision 2 osas liikmesriigi NUTS II tasandi ühes piirkonnas või kahes külgnevas piirkonnas.

6. Taotluse kohaselt on üheksakuulise vaatlusperioodi jooksul 31. märtsist 2009 kuni 30. detsembrini 2009 NACE 2 Revision 2 ühe osa alla kuuluva valdkonna 66 ettevõttes, mis kõik asuvad samas NUTS II tasandi piirkonnas (Comunidad Valenciana), koondatud 528 töötajat. Koondamiste arv määrati kindlaks määruse (EÜ) nr 1927/2006 artikli 2 teise lõigu teise taande kohaselt.

Selgitus koondamiste ettenägematuse kohta

7. Hispaania ametiasutused väidavad, et finants- ja majanduskriis on viinud maailma majanduse ootamatu kokkuvarisemiseni, millel on tohutu mõju paljudele sektoritele. Alates 2008. aastast ei ole majanduslik olukord järginud eelnevate aastate suundumusi. Tegemist ei ole järkjärgulise majanduslangusega, milleks ettevõtjad oleksid saanud valmistuda.

8. Möödunud aastatel on Hispaanias nii kivimite kaevandamine kui ka lõigatud, vormitud ja viimistletud kivitoodete müük pidevalt suurenenud (2007. aastal toodeti 18 % rohkem kui 2003. aastal). Järelikult tehti selles sektoris märkimisväärseid investeeringuid tootmisvõimsuse suurendamiseks, sest ainus oodatav risk oli tootmisvõimsuse järkjärguline kasv tõusva majandusega maades, eelkõige Hiinas, Indias ja Vietnamis, ning turgudel näis olevat ruumi suureneva toodangu vastuvõtmiseks.

9. Looduslike kivimite vaatlusjaama 2007. aasta teises kvartalis tehtud uuringust ilmnes, et 27 % ettevõtete toodang kasvas eelmise kvartaliga võrreldes, 15 %-l toodang vähenes ning 58 %-l jäi toodang samale tasemele. Aasta hiljem (2008. aasta teises kvartalis) saadi sama uuringu tulemusena hoopis teistsugused näitajad: 57 % ettevõtetest teatasid müügi vähenemisest ja üksnes 9 % teatasid suurenemisest.

Koondamisi teostanud ettevõtete andmed ning toetust vajavate töötajate kirjeldus

10. Taotlus on seotud 528 töötaja koondamisega (toetust saavad neist 300) järgmises 66 ettevõttes:

Ettevõtted ja koondatud töötajate arv |

A.E. MARMOL, S.L. | 2 | HIJOS DE FRANCISCO MORANT, S.L. | 10 |

ABADMAR SA | 4 | HISPANO DE MARMOLES, S.A. | 1 |

ALICER, S.A. | 2 | HORMAR XXI, S.L. | 1 |

APLICA MARMOL SL | 1 | HORMIGONES MARTINEZ, S.A. | 1 |

ASEMAGRA SL | 1 | HORMIGONES SAN VICENTE SL | 1 |

AZORIN Y PAYA S.L. | 2 | HORMIGONES TECNOLÓGICOS FORTES S.L. | 42 |

AZULEJOS VEGARA, S.L. | 1 | JESUS GAVALDA SANTANA | 1 |

BARDISA BEBES, S.L. | 1 | JOSE A. GARCIA MOYA SLU | 28 |

BATEIG STONE,S.L. | 1 | JOSE RUIZ MARCO S.L. | 1 |

CALZADOS CONTRADICTION, S.L. | 1 | JUAN JOSE RUIZ GINER | 1 |

CANTERAS ALICANTINAS SL | 1 | LEVANTINA Y ASOCIADOS DE MINERALES SA | 167 |

CANTERAS ALISAN SL | 1 | MARBRES BETANIA, S.L. | 7 |

CANTERAS FASAN, S.L. | 2 | MARFIL MARBLE SL | 1 |

CELITE HISPANICA, S.A. | 1 | MARMOLES ALMOHADE, S .L. | 1 |

CEMEN, S.L. | 9 | MÁRMOLES ARTISTICOS TORNEADOS, S.L. | 3 |

CEMEX ESPAÑA, S.A. | 5 | MARMOLES DAMASO SL | 10 |

CERAMICA MAYOR, S.A. | 2 | MARMOLES DEL MUNDO, S.L.U. | 1 |

CERAMICA TORREGROSA SL | 11 | MARMOLES MAÑEZ, S.L. | 2 |

CERAMICAS ALONSO SL | 3 | MARMOLES MARTINEZ Y GALIANA, S.A. | 1 |

CERAMICAS EL MOLINAR S.L. | 1 | MARMOLES PEPE, S.L. | 1 |

CERAMICAS TORREBLANCA SL | 21 | MARMOLES SER Y ACA, S.L. | 1 |

CERAMOSA SL | 14 | MARMOLES VIEMAPE, S.L. | 3 |

DECO ESCAYOLAS ASPRILLAS, S.L. | 11 | MOPERBAÑ, S.L. | 1 |

DECO ESCAYOLAS HNOS CLEMENTE, S.L. | 1 | NUEVO MARMOL, SL | 2 |

DEKORMAT GLASS SL | 1 | PREFABRICADOS LUFORT SL | 14 |

DENIA MARBRES SL | 1 | PROMOTORA DE INDUSTRIAS CERAMICAS SL | 2 |

DURA GRANITOS Y MARMOLES SL | 2 | PULIMAR STYL, S.L. | 1 |

ELABORACIN GENERAL DE MARMOLES, S.L. | 23 | ROCAS ALICANTE VALENCIA, S.A | 4 |

EXCLUSIVAS RESIMART IBERICA SL | 1 | SANEAMIIENTOS Y AZULEJKOS TAMAIX SL | 1 |

FRANCISCO ORDOÑEZ MEJIAS S.L.U. | 1 | SINKMAR, S.L. | 5 |

GRANITOS DEL MEDITERRANEO, S.A | 3 | SOLER ESTEVAN INSTALACIONES, S.L. | 1 |

GRUPO INDUSTRIAL BEMPE, S.L. | 18 | TEJAS COVERT SL | 53 |

HERMANOS TOLEDANO SL | 9 | YESOS IBERICOS, S.A. | 1 |

ETTEVÕTTEID KOKKU: 66 | KOONDAMISI KOKKU: 528 |

11. Toetust vajavad töötajad jagunevad järgmiselt:

Kategooria | Koondatute arv | Protsent |

Mehed | 280 | 93,33 |

Naised | 20 | 6,67 |

Euroopa Liidu kodanikud | 295 | 98,33 |

ELi mittekuuluvate riikide kodanikud | 5 | 1,67 |

15–24 aastased | 7 | 2,33 |

25–45 aastased | 107 | 35,67 |

üle 45-aastased | 186 | 62,00 |

12. Kolm toetust vajavat töötajat on puudega.

13. Elukutsete lõikes[8] on jagunemine järgmine:

Kategooria | Koondatute arv | Protsent |

Spetsialistid | 3 | 1,00 |

Tehnikud ja tehnilised töötajad | 4 | 1,33 |

Ametnikud | 12 | 4,00 |

Teenindajad | 7 | 2,33 |

Oskus- ja käsitöölised | 37 | 12,33 |

Seadme- ja masinaoperaatorid | 140 | 46,67 |

Lihttöölised | 44 | 14,67 |

Muud/määratlemata | 53 | 17,67 |

14. Haridustaseme[9] lõikes on jagunemine järgmine:

Haridustase | Koondatute arv | Protsent |

Põhiharidus (kuni koolikohustuse lõppemiseni) | 103 | 34,33 |

Teise taseme üldharidus | 18 | 6,00 |

Kolmanda taseme haridus | 23 | 7,67 |

Muu (mitteformaalne õpe) | 3 | 1,00 |

Vähese haridusega ja varakult koolist väljalangenud | 153 | 51,00 |

15. Kui vaadata kõigi 528 töö kaotanud töötaja jagunemist, saame sarnased protsendid; erinevus on selles, et toetust saavate töötajate hulgas on 25–45aastaseid vähem (61,14 %) ja üle 45aastaseid rohkem. Peaaegu kõik üle 45aastased vallandatud töötajad on toetusevajajate hulka arvatud. Samuti võivad meetmetest toetust saada kõik vähese haridusega töötajad.

16. Hispaania on kooskõlas määruse (EÜ) nr 1927/2006 artikliga 7 kinnitanud, et fondi toetuse rakendamise eri etappides ja eelkõige toetuse kättesaadavuse osas on kohaldatud ning kohaldatakse jätkuvalt meeste ja naiste võrdõiguslikkuse ning diskrimineerimisest hoidumise põhimõtteid.

Asjaomase territooriumi ning selle asutuste ja huvirühmade kirjeldus

17. Koondamistega seotud territoorium kuulub NUTS II piirkonda Comunidad Valenciana ning hõlmab peamiselt NUTS III piirkonda kuuluva Alicante provintsi maakonda ( comarca ) Medio Vinalopó. Looduslike kivimite piirkonnana määratletakse viit maakonna omavalitsusüksust (Pinós, Algueña, La Romana, Novelda ja Monforte del Cid), kus kivilõikamine, -vormimine ja -viimistlemine on nii ettevõtete kui ka sektoris hõlmatud töötajate arvu poolest peamine majandustegevus.

18. Hispaania ettevõtetest 11,5 % asuvad piirkonnas Comunidad Valenciana. Piirkonna kogu tööhõivest moodustab töötlev tööstus 26 %, teenindussektor 60 %, ehitussektor 10 % ja primaarsektor 4 %. Comunidad Valenciana piirkonnale on iseloomulik peamiselt mööbli, jalanõude, tekstiili, keraamika ja mänguasjade tootmisele spetsialiseerunud väikese ja keskmise suurusega ettevõtete rohkus. Need ettevõtted on koondunud teatud väheste omavalitsusüksuste ümber.

19. Peamised huvirühmad on Generalitat Valenciana (Comunidad Valenciana autonoomne valitsus) ja eelkõige SERVEF (autonoomse valitsuse tööhõiveametid), Consorcio del Pacto Territorial por el Empleo del Valle del Vinalopó (Vinalopó oru tööhõivelepingu konsortsium)[10] ja järgmised ametiühingud: UGT-PV, CCOO-PV, MCA-UGT-PV ja FECOMA-CCOO-PV,[11] Valencia autonoomse piirkonna äriorganisatsioonide konföderatsioon CIERVAL ning marmoritootjate assotsiatsioon Marmol de Alicante.

Koondamiste oodatav mõju kohalikule, piirkondlikule või riigi tööhõivele

20. Medio Vinalopós (st maakonna tasandil) on tööpuudus kasvanud 88,4 %; novembris 2007 registreeriti 12 336 töötut, 2009. aastal juba 23 243, mis moodustab 12 % Alicante provintsi töötuse tasemest.

21. Comunidad Valenciana piirkonnas püsis vallandamiste arv aastatel 2005–2007 kivilõikamise, -vormimise ja -viimistlemise sektoris suhteliselt stabiilsena, kuid viimase kahe aasta jooksul on see suurenenud 405 %. Kohalikul tasandil (st looduslike kivimite piirkonna omavalitsustes) on vallandamiste arv kasvanud 525 % (Novelda) ja ka 694 % (Monóvar). Kuna selle piirkonna omavalitsused on väikesed (keskmiselt 9 800 elanikuga), on vallandamiste mõju äärmiselt suur. Medio Vinalopós moodustavad looduslike kivimite sektoris töö kaotanutest 90 % mehed.

22. Läbi aegade on Medio Vinalopó peamised majandussektorid olnud jalanõude tootmine, samuti naha ja marmori tööstus. Ent jalatsi- ja nahatööstus on viimastel aastatel sattunud raskustesse, seda peamiselt konkurentsi tõttu, mida pakuvad Aasia jalatsid ja muud nahatooted. Nendes sektorites töö kaotanud töötajad leidsid uue töö ehitus- ja marmorisektoris, mis tol ajal oli turvaline väljapääs.

23. Tööhõive olukord kõnealuses piirkonnas tundub eriti äärmuslik, kui võtta arvesse Medio Vinalopóga külgnevates maakondade tekstiiliettevõtteid tabanud kriisi mõju. Pärast Comunidad Valenciana piirkonna tekstiilisektoris toimunud vallandamisi esitas Hispaania märtsis 2010 veel ühe taotluse[12] fondist rahalise toetuse saamiseks nende vallandatud töötajate jaoks.

Rahastatav individuaalsete teenuste kooskõlastatud pakett ja selle hinnanguline kulude jaotus ning selle täiendavus struktuurifondidest rahastatavate meetmetega

24. Kõik allpool loetletud meetmed moodustavad üheskoos individuaalsete teenuste kooskõlastatud paketi, mille eesmärk on töötajate tööturule tagasitoomine.

- Aktiivse tööotsimise toetamine : meede hõlmab aktiivset tööotsimist, sh nii kohalike kui ka piirkondlike tööhõivevõimaluste aktiivset ja passiivset otsimist, eelkõige uusi majanduslikke algatusi füüsilisest isikust ettevõtjana tegutsemiseks ja uusi tegevusalasid looduslike kivimite sektoris.

- Individuaalne tööotsingutugi Internetis : meede hõlmab veebisaidi loomist, mille eesmärk on anda töötajatele individuaalne võimalus otsida tööd Interneti kaudu. Veebisaidil on järgmine teave: 1) teabe levitamine ja teabevahetus; antakse teavet fondi ja fondi toetusel algatatud projekti kohta looduslike kivimite sektoris: sündmuste ajakava, uudised, teavitamine uutest töökohtadest jne; 2) tööturule naasmise toetuseks: eneseanalüüs seoses võimete ja ametialaste oskustega, ise enda tegevuskava koostamine tööturule naasmiseks, kursused Internetis (nt aktiivse tööotsingu koolitus ja kutsenõustamine), töökuulutused jne; 3) toetuseks füüsilisest isikust ettevõtjale: eneseanalüüs seoses võimete ja ametialaste oskustega, kursused Internetis (nt ärijuhtimise koolitus), Interneti tugi äriplaani koostamiseks, teave ettevõtte asutamise kohta jne; 4) juhtimisoskused: järelevalvevormid ja -aruanded, tegevusaruanded, suunised, menetlused ja juhised jne; osa veebisaidist tehakse üldsusele kättesaadavaks, osa jääb kasutamiseks üksnes meetmetes osalejatele ja/või järelevalveasutusele.

- Teavitamine, oskuste kaardistamine ja kutsenõustamine: meede hõlmab kõiki 300 töötajat ja sisaldab fondi käsitleva teabe levitamise kampaaniat võimalike toetusesaajate hulgas, töötajate oskuste kaardistamist, individuaalsete tööturule naasmise kavade koostamist, samuti teavitamist vabadest töökohtadest, vajalikest oskustest ja nõutavatest koolitustest ning pakutavatest koolitusprogrammidest, aga ka teavitamist liikuvus- ja osalemistoetustest- ning füüsilisest isikust töötajaks hakkamise toetustest. Eelpool loetletule lisaks korraldatakse töötuba aktiivse tööotsingu teemal ning infotehnoloogia põhioskuste kursus.

- Juhendamine (tööle naasmiseks samas sektoris): juhendajad annavad töötajatele teavet, nõu ja tuge ametiga esialgse tutvumise ja vajalike oskuste omandamise vahelisel perioodil, aidates samas luua kontakte võimalike tööandjatega looduslike kivimite sektoris ning teavitades tööandjaid sellest, et selliste töötajate värbamisel antakse neile maksusoodustust. Juhendajad jälgivad töötajate käekäiku esimestel kuudel pärast tööle hakkamist, et aidata neil oma töökohale kindlalt püsima jääda.

- Koolitus looduslike kivimite sektoris töötamiseks vajalike oskuste omandamiseks: selles meetmes osalejad saavad koolitust kõnealuses sektoris kõige rohkem nõutavate oskuste omandamiseks. Koolitus seisneb kahekuulise tasulise (1 200 eurot kuus osalejale) praktika sooritamises. Meede on ette nähtud ligikaudu 10 % toetust vajava töötaja jaoks.

- Koolitajate koolitamine: meede hõlmab töötajad, kes kaardistatud oskuste kohaselt sobivad koolitajateks looduslike kivimite töötlemise traditsiooniliste oskuste alal ning kes 80-tunnise koolituskursuse käigus omandavad koolitamiseks vajalikud oskused.

- Koolitus looduslike kivimite töötlemise traditsiooniliste oskuste omandamiseks: suurte kogemustega endiste töötajate korraldatud koolituskursused on suunatud looduslike kivimite töötlemisele, et valmistada selliseid tooteid (näit sambad, kapiitlid, mööbel jne) mille järele on nõudlus, kuid mille tootmine lakkas kvalifitseeritud töötajate puudumise tõttu. Meede on ette nähtud ligikaudu 7 % toetust vajava töötaja jaoks.

- Juhendamine (tööle naasmiseks mis tahes sektoris) : juhendajad annavad teavet, nõu ja tuge ametiga esialgse tutvumise ja vajalike oskuste omandamise vahelisel perioodil. Nad aitavad ka luua kontakte võimalike tööandjatega, teavitades neid võimalusest saada maksusoodustust. Juhendajad jälgivad töötajate käekäiku esimestel kuudel pärast tööle hakkamist, et aidata neil oma töökohale kindlalt püsima jääda.

- Koolitus uute ametialaste oskuste omandamiseks : meede hõlmab töötajate koolitamist sektorites, kus töökohad on olemas või tekkimas lühikeses või keskpikas perspektiivis. Meede on ette nähtud ligikaudu 50 % toetust vajava töötaja jaoks.

- Koolitus konkreetse kvalifikatsiooni omandamiseks : koolituse eesmärk on tagada vastavus kohalike ettevõtete konkreetsetele vajadustele. Hinnangute kohaselt saab tööd vähemalt 50 % selles meetmes osalejatest. Meede on ette nähtud ligikaudu 17 % toetust vajava töötaja jaoks.

- Juhendamine (ettevõtluse edendamiseks) : juhendajad annavad teavet, nõu ja tuge ametiga esialgse tutvumise ja vajalike oskuste omandamise vahelisel perioodil. Nad aitavad osalejatel äriplaane koostada ja rahalisi vahendeid leida, samuti ettevõtte loomisega kaasnevaid haldustoiminguid teha ning toetavad neid äritegevuse esimeste kuude kestel.

- Ettevõtluse edendamine: meede hõlmab kahte lühiajalist (16-tunnilist) kursust, mis on suunatud füüsilisest isikust ettevõtja ärialaste algatuste edendamisele ning äriideede väljatöötamisele.

- Koolitus ärijuhtimisoskuste omandamiseks: meede hõlmab 30 töötajat, kes omandavad väikeettevõtte juhtimise põhioskused.

- Võrdsed võimalused: võrdsete võimaluste ja võrdse kohtlemise põhimõtte järgimise meetme rakendamisel tagab järelevalve. Eesmärk on kõrvaldada isiklikku või perekondlikku laadi takistused, mis toetust vajavatel töötajatel võivad meetmetes osalemisel esineda.

- Toetus ülalpeetavate isikute hooldajatele: ülalpeetavate lastega töötajatele ning vanu või puudega inimesi hooldavatele töötajatele, kes osalevad meetmetes, antakse hoolduskulude hüvituseks toetust 400 eurot kuus. Meetme eesmärk on hüvitada hoolduskohustusi täitvate töötajate lisakulutusi, selleks et nad saaksid osaleda koolitusel või muudes meetmetes.

- Liikuvustoetus: meetmes osalejad saavad liikuvustoetust 20 eurot päevas transpordikulude hüvitamiseks.

- Elukoha muutusega kaasnevate kulude hüvitamine: töötajatele, kes võtavad vastu töökoha, mis eeldab elukoha muutmist, makstakse sellega kaasnevate kulude hüvitamiseks ühekordset toetust 3 000 eurot.

- Ettevõtlustoetus : töötajad, kes tööturule naastes loovad omaenda ettevõtte, saavad ühekordset toetust 3 000 eurot. Toetuse eesmärk on toetada selliseid füüsilisest isikust ettevõtjaid esimestel kuudel pärast ettevõtte loomist.

- Osalemistoetus : selleks, et julgustada meetmetes osalema töötajaid, kes ei saa mingit töötushüvitist, makstakse neile toetust 400 eurot kuus maksimaalselt 12 kuu jooksul, kui nad osalevad fondist rahastatavates meetmetes.

25. Fondi toetuse rakendamisega seotud kulud, mis on taotluse hulka arvatud vastavalt määruse (EÜ) nr 1927/2006 artiklile 3, on ette nähtud haldus- ja kontrollimeetmeteks.

26. Individuaalsed teenused, mida Hispaania ametiasutused kirjeldavad, on aktiivsed tööturumeetmed, mis on määruse (EÜ) nr 1927/2006 artikli 3 kohaselt toetuskõlblikud. Hispaania ametiasutuste hinnangu kohaselt on teenuste kogumaksumus 2 098 800 eurot ja fondi toetuse rakendamisega seotud kulud moodustavad 90 200 eurot (4,12 % kogukuludest). Fondilt taotletav kogusumma on 1 422 850 eurot (65 % kogukuludest).

Meetmed | Toetust vajavate töötajate hinnanguline arv | Hinnangulised kulud toetust vajava töötaja kohta (eurodes) | Kulud kokku (fond ja riiklik kaasfinantseerimine) (eurodes) |

Individuaalsed teenused (määruse (EÜ) nr 1927/2006 artikli 3 esimene lõik) |

1. Aktiivse tööotsimise toetamine (Prospección nuevas oportunidades empleo ) | 300 | 240 | 72 000 |

2. Individuaalne tööotsingutugi Internetis (Creación de recursos) | 300 | 200 | 60 000 |

3. Teavitamine, oskuste kaardistamine ja kutsenõustamine (Información, diagnóstico y derivación) | 300 | 626 | 187 800 |

4. Juhendamine (tööle naasmiseks samas sektoris) (Tutorización del itinerario de inserción en el sector) | 50 | 1 452 | 72 600 |

5. Koolitus looduslike kivimite sektoris töötamiseks vajalike oskuste omandamiseks (Formación específica para nuevos perfiles profesionales) | 27 | 7 500 | 202 500[13] |

6. Koolitajate koolitamine (Formación para formadores) | 3 | 1 000 | 3 000 |

7. Koolitus looduslike kivimite töötlemise traditsiooniliste oskuste omandamiseks (Recuperación de oficios tradicionales) | 20 | 2 700 | 54 000 |

8. Juhendamine (tööle naasmiseks mis tahes sektoris) (Tutorización de itinerarios de recolocación en otros sectores) | 200 | 1 312,5 | 262 500 |

9. Koolitus uute ametialaste oskuste omandamiseks (Formación profesional específica) | 150 | 3 933 | 590 000[14] |

10. Koolitus konkreetse kvalifikatsiooni omandamiseks (Formación a medida en el puesto de trabajo) | 50 | 1 900 | 95 000 |

11. Juhendamine (ettevõtluse edendamiseks) (Tutorización del itinerario de desarrollo empresarial) | 50 | 1 680 | 84 000 |

12. Ettevõtluse edendamine. Ärialaste algatuste edendamine (Taller de motivación al autoempleo) | 50 | 332 | 16 600 |

13. Ettevõtluse edendamine Äriideede väljatöötamine (Taller de generación de ideas de negocio) | 50 | 332 | 16 600 |

14. Koolitus ärijuhtimisoskuste omandamiseks (Formación básica en gestión empresarial) | 30 | 1 560 | 46 800 |

15. Võrdsed võimalused (Programa de igualdad de oportunidades) | 300 | 108 | 32 400 |

16. Toetus ülalpeetavate isikute hooldajatele (Ayudas para la atención a personas dependientes) | 40 | 2 400 | 96 000 |

17. Elukoha muutusega kaasnevate kulude hüvitamine (Ayudas a la movilidad geográfica) | 15 | 3 000 | 45 000 |

18. Ettevõtlustoetus (Ayudas al autoempleo) | 30 | 3 000 | 90 000 |

19. Osalemistoetus (Incentivos a la participación) | 15 | 4 800 | 72 000 |

Individuaalsed teenused kokku | 2 098 800 |

Fondi toetuse rakendamisega seotud kulud (määruse (EÜ) nr 1927/2006 artikli 3 kolmas lõik) |

Haldamine | 60 000 |

Kontrollimeetmed | 30 200 |

Fondi toetuse rakendamisega seotud vahekulud | 90 200 |

Hinnangulised kulud kokku | 2 189 000 |

Fondi toetus (65 % kogukuludest) | 1 422 850 |

27. Hispaania ametiasutused kinnitavad, et eespool kirjeldatud meetmed täiendavad struktuurifondidest rahastatavaid meetmeid ning et on võetud meetmeid topeltrahastamise vältimiseks.

28. Aastatel 2007–2013 on ESFi rakenduskavade peamine eesmärk Comunidad Valenciana piirkonnas edendada töötajate elukestvat õpet ja vähendada enneaegset koolist väljalangemist, keskendudes eelkõige inimestele, kes on haavatavamad või kelle puhul on sotsiaalse tõrjutuse oht, seega peamiselt noortele töötajatele, samuti üle 45aastastele, naistele ja puuetega inimestele. Seoses ESFist kaasrahastatavate meetmetega märkis Hispaania, et kõnealuse taotlusega hõlmatud ettevõtted ja töötajad ei ole varem fondi kaasrahastatavatest tööhõivekavadest toetust saanud. Mõni aeg tagasi olid mõned töötajad siiski osalenud kogu riiki hõlmanud ESFi tööhõivekoolituse programmi raames toimunud koolitustel. ESFi ja Globaliseerumisega Kohanemise Euroopa Fondi sarnaste eesmärkidega ja asjaomastele töötajatele suunatud meetmete pidev järelevalve võimaldab vältida kõnealuste fondide meetmete kattumist.

Kuupäev(ad), millal alustati või kavatsetakse alustada individuaalsete teenuste osutamist asjaomastele töötajatele

29. Hispaania alustab fondile esitatud kaasrahastamistaotluses sisalduvast individuaalsete teenuste kooskõlastatud paketist asjaomastele töötajatele individuaalsete teenuste osutamist 7. juunil 2010. Kõnealune kuupäev kujutab endast seega toetuskõlblikkusperioodi algust fondist saadava mis tahes toetuse puhul.

Menetlused tööturu osapooltega konsulteerimiseks

30. Teenuste kooskõlastatud paketi meetmete ettevalmistamisel konsulteeriti tööturu osapooltega. Esitatud taotlust arutati mitmel nõupidamisel punktis 19 nimetatud tööturu osapooltega juulist septembrini 2009. Tööturu osapooled osalevad ka rakendusperioodil, võttes osa konsortsiumi[15] sees meetmete rakendamiseks, järelevalveks ja hindamiseks loodud valdkondliku komisjoni tööst.

Teave meetmete kohta, mis on siseriikliku õiguse alusel või kollektiivlepingute kohaselt kohustuslikud

31. Seoses määruse (EÜ) nr 1927/2006 artiklis 6 sätestatud kriteeriumidega on Hispaania ametiasutused oma taotluses:

- kinnitanud, et EGFist saadav rahaline toetus ei asenda meetmeid, mis on riiklike õigusaktide või kollektiivkokkulepete kohaselt äriühingute vastutusalas;

- tõendanud, et kavandatud meetmed on ette nähtud töötajate toetuseks ja neid ei kasutata ettevõtjate või sektorite ümberkorraldamiseks;

- kinnitanud, et eespool nimetatud toetuskõlblikud meetmed ei saa toetust muudest ühenduse rahalistest vahenditest.

Haldus- ja kontrollisüsteemid

32. Hispaania teatas komisjonile, et rahalist toetust haldavad ja kontrollivad samad asutused, mis haldavad ja kontrollivad ESFi vahendeid. Korraldusasutuse vahendusasutus on Comunidad Valenciana piirkonna rahandus- ja tööministeerium.

Rahastamine

33. Hispaania taotluse põhjal on kavas fondist rahastada kooskõlastatud individuaalsete teenuste paketti 1 422 850 euro ulatuses, mis moodustab 65 % kogukuludest. Komisjoni kavandatav assigneering fondist põhineb Hispaania esitatud teabel.

34. Arvestades määruse (EÜ) nr 1927/2006 artikli 10 lõike 1 alusel fondist eraldatava toetuse võimalikku maksimumsummat ja assigneeringute ümberpaigutamise ulatust, teeb komisjon ettepaneku kasutada fondi vahendeid eespool nimetatud kogusummas, mis eraldatakse finantsraamistiku rubriigist 1a.

35. Kavandatava rahalise toetuse puhul jääb üle 25 % Globaliseerumisega Kohanemise Euroopa Fondi aastasest maksimumsummast kasutamiseks aasta viimase nelja kuu jooksul, nagu on sätestatud määruse (EÜ) nr 1927/2006 artikli 12 lõikes 6.

36. Tehes käesoleva ettepaneku fondi kasutuselevõtmiseks, algatab komisjon 17. mai 2006. aasta institutsioonidevahelise kokkuleppe punktis 28 sätestatud lihtsustatud kolmepoolse menetluse, et saada mõlemalt eelarvepädevalt institutsioonilt nõusolek fondi kasutamise ja vajaliku summa suuruse kohta. Komisjon kutsub üles seda eelarvepädevat institutsiooni, kes saavutab fondi kasutamise eelnõu suhtes esimesena asjakohasel poliitilisel tasandil kokkuleppe, teavitama oma kavatsustest teist eelarvepädevat institutsiooni ja komisjoni. Kui eelarvepädevad institutsioonid on eriarvamusel, kutsutakse kokku ametlik kolmepoolne kohtumine.

37. Samuti esitab komisjon ümberpaigutamise taotluse, et kirjendada 2010. aasta eelarvesse konkreetsed kulukohustuste ja maksete assigneeringud, nagu on nõutud 17. mai 2006. aasta institutsioonidevahelise kokkuleppe punktis 28.

Makseassigneeringute allikad

38. Eelarve täitmise senist käiku arvestades võib prognoosida, et kõiki eelarvereal 01.04 05 „Ettevõtete toetamise programmi lõpuleviimine: väikeste ja keskmise suurusega ettevõtete (VKEd) finantskeskkonna parandamine” 2010. aastaks ettenähtud maksete assigneeringuid ei kasutata selle aasta jooksul ära.

39. Maksete assigneeringud paigutatakse ümber usalduskontodele, et tagada Euroopa Investeerimisfondi (EIF) suutlikkus teha finantsvahendajatele igal ajal väljamakseid. Finantskriisil on olnud ulatuslik mõju rahastamisvahenditest tehtavate väljamaksete profiilile, eelkõige riskikapitali valdkonnas. Euroopa Riskikapitali Assotsiatsiooni (EVCA) andmetel vähenesid investeeringud ja investeeringutest väljumised ajavahemikul 2007–2009 kriisieelse olukorraga võrreldes rohkem kui poole võrra. Sellisel arengul oli oluline mõju ka 2010. aastaks tehtud väljamaksete prognoosidele.

40. Eespool nimetatud asjaolusid arvestades ei ole kõiki 2010. aasta eelarves ettenähtud maksete assigneeringuid 2010. aastal vaja. Seega saab 1 422 850 euro suuruse summa ümberpaigutuse jaoks kättesaadavaks teha.

Ettepanek:

EUROOPA PARLAMENDI JA NÕUKOGU OTSUS

Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2010/005 ES/Comunidad Valenciana Natural Stone, Hispaania)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut,

võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta,[16] eriti selle punkti 28,

võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta,[17] eriti selle artikli 12 lõiget 3,

võttes arvesse Euroopa Komisjoni ettepanekut[18]

ning arvestades järgmist:

(1) Globaliseerumisega Kohanemise Euroopa Fond (edaspidi „fond”) on asutatud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda.

(2) Fondi rakendusala on laiendatud nii, et alates 1. maist 2009 esitatud taotluste puhul võib toetust anda ka töötajaile, kes on koondatud otseselt ülemaailmse finants- ja majanduskriisi tagajärjel.

(3) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas.

(4) 9. märtsil 2010 esitas Hispaania taotluse fondist rahalise toetuse saamiseks seoses koondamistega NACE Revision 2 osa 23 (muude mittemetalsetest mineraalidest toodete tootmine) alla kuuluvas 66 ettevõttes, mis tegutsevad Hispaania NUTS II piirkonnas (Comunidad Valenciana (ES52)), ning täiendas seda kuni 25. maini 2010 lisateabega. Taotlus vastab rahalise toetuse kindlaksmääramise nõuetele, mis on sätestatud määruse (EÜ) nr 1927/2006 artiklis 10. Seetõttu teeb komisjon ettepaneku 1 422 850 euro eraldamiseks.

(5) Hispaania rahalise taotluse rahuldamiseks tuleks võtta kasutusele fondi vahendid,

ON VASTU VÕTNUD KÄESOLEVA OTSUSE:

Artikkel 1

Euroopa Liidu 2010. aasta üldeelarvest võetakse Globaliseerumisega Kohanemise Euroopa Fondi raames kasutusele 1 422 850 eurot kulukohustuste ja maksete assigneeringutena.

Artikkel 2

Käesolev otsus avaldatakse Euroopa Liidu Teatajas .

Brüssel/Strasbourg,

Euroopa Parlamendi nimel Nõukogu nimel

President eesistuja

[1] ELT C 139, 14.6.2006, lk 1.

[2] ELT L 406, 30.12.2006, lk 1.

[3] Määrus (EÜ) nr 1893/2006, 20. detsember 2006 (ELT, L 393, 30.12.2006, lk 1).

[4] Kooskõlas määruse (EÜ) nr 1927/2006 artikli 3 kolmanda lõiguga.

[5] KOM (2008) 800. Euroopa majanduse taastamise kava.

[6] Ettevõtluse peadirektoraat: „Impact of the economic crisis on key sectors of the EU – the case of the manufacturing and construction industries.” Detsember 2009(http://ec.europa.eu/enterprise/policies/industrial-competitiveness/documents/index_en.htm).

[7] KOM (2010) 216. Euroopa parlamendi ja Nõukogu otsuse eelnõu Globaliseerumisega Kohanemise Euroopa Fondi kasutuselevõtmise kohta […] (taotlus EGF/2009/014 ES/Comunidad Valenciana).

[8] Kategooriad põhinevad ühenumbrilisel ametialade rahvusvahelisel klassifikaatoril (ISCO-88).

[9] Kategooriad põhinevad rahvusvahelisel hariduse liigitusel (ISCED-97).

[10] Konsortsiumi kuuluvad Villena, Novelda, Salinas, La Algueńa, Aspe and Monforte de Cid linnapead ja Vinalopó Valley omavalitsuste partnerluse esindajad, samuti ametiühingud ja kohalikud äriorganisatsioonid.

[11] Unión General de Trabajadores del Paķs Valenciano (UGT-PV), Comisiones Obreras del Paķs Valenciano (CC.OO.-PV), Federación del Metal, Madera y Afines de la UGT del Paķs Valenciano (MCA-UGT-PV) ja Federación de Construcción, Madera y Afines (FECOMA-CC.OO.-PV).

[12] Taotlus EGF/2010/009 ES/Comunidad Valenciana – Tekstiilitööstus.

[13] Liikuvustoetus 20 eurot päevas osaleja kohta on arvatud meetmete nr 5, 6, 7, 9, 10, 12, 13 ja 14 kogukulude hulka .

[14] Erinevus kogukuludes ühikuhinna ümardamise tõttu (3 933,34 eurot)

[15] Consorcio del Pacto Territorial por el Empleo del Valle del Vinalopó.

[16] ELT C 139, 14.6.2006, lk 1.

[17] ELT L 406, 30.12.2006, lk 1.

[18] ELT C […], […], lk […].